Դմիտրի Խոխլով

Դմիտրի Վալերևիչ Խոխլով (, ), ռուս ֆուտբոլիստ և մարզիչ։ Սպորտի վաստակավոր վարպետ (2011), Մոսկվայի «Դինամոյի» գլխավոր մարզիչ։

Խաղացողի կարիերա 
Կրասնոդարի «Կուբան» ֆուտբոային դպրոցի սան է։ Աչքի է ընկել ֆիզիկական հիանալի տվյալներով, երկու ոտքերի հզոր հարվածներով, դաշտը լավ տեսնելու ունակությամբ։ Դրանից հետո մեկնել է Մոսկվայի ԲԿՄԱ-ի ֆուտբոլային դպրոց։ Ինտերնատի նույն սենյակում ապրել է Վլադիսլավ Ռոդանովի, Ռոման Իրեշչուկի և Դմիտրի Շուկովի հետ միասին։ 1994 թվականին կատարել է իր նորամուտը գլխավոր թիմի կազմում, իսկ մեկ տարի անց խփել է իր առաջին գոլը թիմում՝ գրավելով «Չերնոմորեցի» դարպասը։ 1995 թվականին մոտ է եղել Իսրայելի ակումբներից մեկը տեղափոխվելուն, բայց նախընտրել է մնալ Ռուսաստանում՝ ստանալով 2 հազար դոլար աշխատավարձ։ 1996 թվականի դեկտեմբերին հայտարարել է, որ եթե գլխավոր մարզիչ լեքսանդրԱլեքսաը հեռանա ակումբից, ապա ինքը հավանաբար կգնա նրա հետ։

1997 թվականին մարզիչ Տարխանովի և ԲԿՄԱ-ի մի խումբ խաղացողների հետ տեղափոխվել է Մոսկվայի «Տորպեդո»՝ կնքելով պայմանագիր ամսական 4 հազար դոլար աշխատավարձով։

1997 թվականի ամռանը նախական պայմանագիր է կնքել նիդերլանդական ՊՍՎ ակումբի հետ և մրցաշրջանի ավարտին դարձել է այդ ակումբի խաղացող, որը նախընտրել է Ֆրանսիայից ու Իսպանիայից ստացած առաջարկներից։ Ակումբի կազմում անցկացրած առաջին իսկ խաղում կատարել է սխալ, որի պատճառով հակառակորդ «Վիտես» ակումբի գոլ է խփել և հաշիվը դարձրել ոչ-ոքի՝ 2:2։ Ակումբում խաղացել է երեք մրցաշրջան, բայց Էրիկ Գերետսի՝ գլխավոր մարզիչ դառնալուց հետո կորցրել է իր տեղը հիմնական կազմում։

2000 թվականի հունվարին Խոխլովը տեղափոխվել է «Ռեալ Սոսիեդադ»՝ ակումբի համար ռեկորդային գումարով՝ 4,8 մլն դոլարով։ Դմիտրին նախօրոք ամեն ինչ պարզել է ակումբի վերաբերյալ Նիկիֆորովի ու Վալերի Կարպինի հետ ընկերության շնորհիվ, որոնք այդ ժամանակ խաղում էին այդ թիմում։

2003 թվականին Խոխլովը վերադարձել է Ռուսաստան որպես ազատ գործակալ։ Առաջարկներ է ստացել ԲԿՄԱ-ից, Մոսկվայի «Սպարտակից» և «Լոկոմոտիվից»։ Նախընտրել է ընդունել «երկաթուղայինների» առաջարկը, որի կազմում խաղացել է մինչև 2006 թվականը։ Ապա հանդես է եկել Մոսկվայի «Դինամոյում», ուր տեղափոխվել է Յուրի Սյոմինի հրավերով։ 2008 թվականի հուլիսի 13-ին Ռուսաստանի առաջնության 13-րդ տուրի՝ «Լոկոմոտիվի» դեմ խաղում Խոխլովն անցկացրել է իր 400-րդ խաղը Ռուսաստանի, Հոլանդիայի ու Իսպանիայի ազգային առաջնություններում։ Այդ խաղում նա դարձել է գոլի հեղինակ՝ փոխելով խաղի հաշիվը հօգուտ իր թիմի (2:1), և արդյունքում խաղն ավարտվել է հօգուտ «Դինամոյի»՝ 4:2։ 2010 թվականին ավարտել է խաղացողի կարիերան։

Կարիերան հավաքականում 
Հրավիրվել է Ռուսաստանի օլիմպիական հավաքական, որի կազմում անցկացրել է 3 հանդիպում, ապա հանդես է եկել երկրի գլխավոր հավաքականում։ Ռուսաստանի ազգային հավաքականում իր նորամուտը կատարել է 1996 թվականի Եվրոպայի առաջնությունում, որտեղ անցկացրել է երկու հանդիպում։ Մասնակցել է 2002 թվականի աշխարհի առաջնությանը (3 խաղ)։ Ռուսաստանի հավաքականի կազմում Խոխլովն անցկացրել է 53 հանդիպում և խփել 6 գոլ։

Մարզչական կարիերա

«Դինամո»-երիտ. (Մոսկվա) 
Խաղացողի կարիերան ավարտելուց հետո Դմիտրի Խոխլովը մնացել է Մոսկվայի «Դինամոյում»։ 2012 թվականի հուլիսի 17-ին նշանակվել է երիտասարդական կազմի գլխավոր մարզիչ։ 2012 թվականի օգոստոսի 6-17-ը եղել է «Դինամոյի» գլխավոր մարզչի պաշտոնակատար Սերգեյ Սիլկինի՝ պաշտոնից հեռանալուց մինչև Դան Պետրեսկուի նշանակումը։ Ռումինացու գալուց հետո ընդգրկվել է նրա մարզչական շտաբում։ 2013 թվականի հունիսին նշանակվել է երիտասարդական կազմի գլխավոր մարզիչ։ Նրա գլխավորությամբ թիմը դարձել է Ռուսաստանի երիտասարդական առաջնության արծաթե մեդալակիր և երկու անգամ՝ չեմպիոն, ինչից հետո Խոխլովը հեռացել է թիմից։ 2017 թվականի հունիսին նորից դարձել է «Դինամոյի» երիտասարդական կազմի գլխավոր մարզիչ։

«Կուան» 
2015 թվականի հունիսին գլխավորել է «Կուբանը», երեք ամիս անց՝ սեպտեմբերի 16-ին, հեռացվել է պաշտոնից թիմի ցածր ցուցանիշների պատճառով։

«Դինամո-2» (Մոսկվա) 
2017 թվականի հունվարին գլխավորել է «Դինամո-2» (Մոսկվա) ակումբը։ Նրա գլխավորությամբ թիմն զբաղեցրել է չորրորդ տեղը Ռուսաստանի ՊՖԼ-ում։ Մրցաշրջանի ավարտին «Դինամո-2»-ը դադարեցրել է իր գոյությունը ֆինանսական պատճառներով։ Ամբողջ մարզչական շտաբն ու խաղացողների մի մասը տեղափոխվել են երիտասարդական կազմ։

«Դինամո» (Մոսկվա) 
2017 թվականի հոկտեմբերի 7-ին Դմիտրի Խոխլովը դարձել է «Դինամոյի» մարզիչ՝ փոխարինելով Յուրի Կալիտվինցևին։ Մոսկվայի «Դինամոն» հայտարարել է Դմիտրի Խոխլովի և նրա ամբողջ շտաբի հետ պայմանագրի երկարաձգման մասին։

Ձեռքբերումներ 
Մարզչական

 Դինամո-երիտ. (Մոսկվա)
  Ռուսաստանի երիտասարդական առաջնության հաղթող (2) – 2013/14, 2014/15
  Ռուսաստանի երիտասարդական առաջնության արծաթե մեդալակիր – 2012/13

Որպես խաղացող
  Ռուսաստանի չեմպիոն – 2004
  Նիդերլանդների Սուպերգավաթի դափնեկիր – 1998
  Ռուսաստանի Սուպերգավաթի դափնեկիր – 2005
  Ռուսաստանի առաջնության բրոնզե մեդալակիր (2) – 2005, 2008

Անհատական

 Սպորտի վաստակավոր վարպետ
 Ընդգրկվել է Ռուսաստանի առաջնության 33 լավագույն ֆուտբոլիստների ցանկում (6) – № 2 (1996, 1997, 2007), № 3 (2004, 2008, 2009)

Ելույթների վիճակագրություն

Ակումբային

Մարզչական 

2018 թվականի օգոստոսի 26-ի տվյալներով

Ծանոթագրություններ

Արտաքին հղումներ 
 
 Ֆուտբոլիստի էջը Մոսկվայի «Դինամո» ակումբի կայքում
 Ֆուտբոլիստի էջը legioner.kulichki.com կայքում
 
 
 Ելույթների վիճակագրությունն Իսպանիայի առաջնությունում

Ռուս ֆուտբոլիստներ
Ֆուտբոլային մարզիչներ այբբենական կարգով
Ռուսաստանի հավաքականի ֆուտբոլիստներ
ԲԿՄԱ Մոսկվայի ֆուտբոլիստներ
Տորպեդո Մոսկվայի ֆուտբոլիստներ
ՊՍՎ Էյնդհովենի ֆուտբոլիստներ
Ռեալ Սոսիեդադի ֆուտբոլիստներ
Լոկոմոտիվ Մոսկվայի ֆուտբոլիստներ
Դինամո Մոսկվայի ֆուտբոլիստներ
Ռուս ֆուտբոլային մարզիչներ
Ֆուտբոլի կիսապաշտպաններ
Լա Լիգայի ֆուտբոլիստներ
Ռուսաստանի Պրեմիեր Լիգայի խաղացողներ